43 વર્ષે ઇમર્જન્સીના નામે નવો વિવાદ છેડાય છે! મહારાષ્ટ્ર સરકારે ઇમર્જન્સીમાં જેલવાસ ભોગવનારા નાગરિકો – અથવા એમના પરિવારોને માસિક 10,000 રૂપિયાનું પેન્શન તથા વાર્ષિક 10 હજાર સુધી તબીબી સહાય આપવાની જાહેરાત કરી છે. મધ્ય પ્રદેશ, ઉત્તર પ્રદેશમાં આ વ્યવસ્થા છે, પણ મહારાષ્ટ્રમાં રાજકારણ છે – કોંગ્રેસ અને રાષ્ટ્રવાદી કોંગ્રેસે શિવસેનાની ઉશ્કેરણી કરી છે – તમે આ પેન્શન યોજનાને મંજૂરી આપી છે? બાળાસાહેબે તો ઇમર્જન્સીને સમર્થન આપ્યું હતું – દરમિયાન કેટલાક નાગરિકોએ પેન્શનની રકમ અન્ય ઇમર્જન્સીનો ભોગ બનેલા જરૂરિયાતમંદોને આપવાની વિનંતી કરી છે.